Source: http://lege5.ro/Gratuit/gm4dsmzv/legea-nr-57-2002-pentru-aprobarea-ordonantei-de-urgenta-a-guvernului-nr-97-2001-privind-reglementarea-productiei-circulatiei-si-comercializarii-alimentelor
Timestamp: 2014-04-23 10:15:10+00:00

Document:
Legea nr. 57/2002 pentru aprobarea Ordonantei de urgenta a Guvernului nr. 97/2001 privind reglementarea productiei, circulatiei si comercializarii alimentelor - Lege5 Online
44 de acte actualizate săptămâna trecută
17 evenimente poimâine
Legea nr. 57/2002 pentru aprobarea Ordonanţei de urgenţă a Guvernului nr. 97/2001 privind reglementarea producţiei, circulaţiei şi comercializării alimentelor
În vigoare de la 31.01.2002
Publicat în Monitorul Oficial, Partea I nr. 73 din 31.01.2002. Fişa actului →
- Se aprobă Ordonanţa de urgenţă a Guvernului nr. 97 din 21 iunie 2001 privind reglementarea producţiei, circulaţiei şi comercializării alimentelor, publicată în Monitorul Oficial al României, Partea I, nr. 349 din 29 iunie 2001, cu următoarele modificări şi completări: 1.
La articolul 3, după litera q) se introduce litera q1) cu următorul cuprins: " q1)
data limită de consum - data stabilită de producător pentru produsele care, din punct de vedere microbiologic, au un grad ridicat de perisabilitate şi sunt susceptibile ca, după un timp scurt, să prezinte un pericol imediat pentru sănătatea consumatorului şi va fi precedată de menţiunea «Expiră la data de...», indicându-se în ordine ziua, luna şi anul, în formă necodificată." 2.
La articolul 3, litera r) va avea următorul cuprins: " r)
data durabilităţii minimale - data stabilită de producător până la care un aliment îşi păstrează caracteristicile specifice în condiţii de depozitare corespunzătoare şi va fi precedată de menţiunea «A se consuma, de preferinţă, înainte de...», dacă în dată este inclusă şi ziua, sau «A se consuma, de preferinţă, până la sfârşitul...», dacă se indică luna şi anul sau numai anul;" 3.
Articolul 3 se completează cu litera u) cu următorul cuprins: " u)
alimente şi ingrediente alimentare inedite - alimente şi ingrediente alimentare care nu au mai fost utilizate până în prezent în consumul uman." 4.
La articolul 17 alineatul (3), litera e) va avea următorul cuprins: " e)
să stabilească limitele maxime pentru toxinele care provin din dezvoltarea mucegaiurilor toxigene pe materiile prime sau pe produsele finite." 5.
La articolul 20, alineatul (2) va avea următorul cuprins: " (2)
Reglementarea trebuie să stabilească reguli privind fortificarea, restaurarea cu nutrienţi a alimentelor, precum şi reguli privind fabricarea şi comercializarea suplimentelor de hrană care conţin nutrienţi. Această reglementare trebuie să prevadă doza zilnică recomandată de nutrienţi." 6.
Articolul 21 va avea următorul cuprins: " Art. 21.
- Ministerul Sănătăţii şi Familiei, Ministerul Muncii şi Solidarităţii Sociale, împreună cu Institutul Naţional de Statistică, au obligaţia să verifice trimestrial datele privind nutriţia pe diferite segmente ale populaţiei, precum şi datele privind securitatea alimentară, pe care trebuie să se bazeze recomandările privind coşul minim de consum zilnic, respectiv cantitatea minimă de produse necesare, şi să informeze Guvernul asupra concluziilor." 7.
La articolul 34, litera c) va avea următorul cuprins: " c)
condiţiile privind fabricarea, respectiv calitatea materiilor prime şi a ingredientelor folosite în producerea sau la prepararea alimentelor, operaţiunile tehnologice obligatorii pentru fiecare categorie de alimente, compoziţia sau calitatea anumitor alimente, inclusiv a celor cu destinaţie specială;" 8.
La articolul 38, alineatul (2) va avea următorul cuprins: " (2)
Controlul alimentelor se realizează prin inspecţiile efectuate de către inspectorii de stat pentru controlul alimentelor stabilite la alin. (1), care au obligaţia să păstreze secretele de fabricaţie sau datele pe care le cunosc despre unităţile controlate." 9.
Articolul 41 va avea următorul cuprins: " Art. 41.
- Încălcarea prevederilor legale în vigoare, inclusiv cele prevăzute în ordinele emise de ministerele abilitate potrivit prevederilor prezentei reglementări privind alimentele, atrage răspunderea civilă, contravenţională sau penală, după caz." Această lege a fost adoptată de Camera Deputaţilor în şedinţa din 18 decembrie 2001, cu respectarea prevederilor art. 74 alin. (2) din Constituţia României. PREŞEDINTELE CAMEREI DEPUTAŢILOR
VALER DORNEANU Această lege a fost adoptată de Senat în şedinţa din 20 decembrie 2001, cu respectarea prevederilor art. 74 alin. (2) din Constituţia României. p. PREŞEDINTELE SENATULUI,
DORU IOAN TĂRĂCILĂ Bucureşti, 16 ianuarie 2002. Nr. 57. ← Rezultatul anterior
Caută în Legea nr. 57/2002
Monitoare oficiale Mof I nr. 298 din 23.04.2014
Mof I nr. 296 din 23.04.2014
Mof I nr. 295 din 23.04.2014
Mof I nr. 294 din 22.04.2014
Mof I nr. 293 din 22.04.2014
Decizia nr. 178/2014
Decizia nr. 179/2014
Rectificarea din 22.04.2014
Hotărârea nr. 1/2014
Decizia nr. 109/2014
Lege Online · R3 5.0.1.321 - 22.04.2014 04:44 Copyright © 2014 Indaco Systems. Toate drepturile rezervate. Termeni și condiții · Indaco G+

References: articolul 3
 articolul 3

Articolul 3
 articolul 17
 articolul 20

Articolul 21
 articolul 34
 articolul 38

Articolul 41